Tullio Simoncini

Tullio Simoncini (1951–2024) var en italiensk lege og straffedømt kvakksalver.
Beskrivelse
Simoncini arbeidet som lege i Italia, men fikk sin lisens inndratt i 2003 etter å ha promotert sin egenutviklede alternative kreftbehandling. Hans hypotese er at kreft er forårsaket av soppen Candida albicans og at injeksjoner med natron effektivt skal stanse utviklingen av kreft.Sodium Bicarbonate   American Cancer Society Disse idéene har ingen vitenskapelig forankring.Myter om kreft  Kreftforeningen Simoncinis påstand om at natron er ufarlig og uten bivirkninger stemmer heller ikke, og injeksjon av preparatet kan gi dødelige konsekvenser.10 persistent myths about cancer that are false Independent Simoncini fraråder også konvensjonelle kreftbehandlinger som cellegift eller strålebehandling fordi han mener pasientene dør raskere med slik behandling enn uten.Baking Soda and Cancer Libery Voice

Simoncini ble i 2006 dømt i italiensk rett for bedrageri og for å ha injisert en kreftpasient med natron med det resultat at pasienten døde dagen etter. Han flyttet så sin praksis til Nederland hvor han raskt kom i søkelyset etter at en pasient med brystkreft døde få dager etter å ha fått injisert natron.Arts: overleden vrouw niet behandeld Simoncini nektet for å ha behandlet kvinnen i det hele tatt.

I 2011 ble Simoncini dømt til å betale en bot på 50.000 euro, samt pålagt å innstille all pasientbehandling.Tutte le truffe delle medicine alternative VNews24 Likefullt hylles han som en revolusjonær av alternative behandlere over hele verden, og hans idéer har også blitt promotert i Norge.Ga bakepulver intravenøst til kreftpasient Fædrelandsvennen

I 2018 ble Simoncini funnet skyldig i drap og svindel etter å ha overbevist kreftpasienter til å følge hans behandlingsregime. Straffeutmålingen ble fem års fengsel.

 Referanser 

Kategori:Personer fra Roma
Kategori:Italienske leger
Kategori:Personer innen alternativ behandling
Kategori:Kreft
Kategori:Italienere dømt for forbrytelser
Kategori:Personer dømt for økonomisk kriminalitet
Kategori:Personer dømt for drap